Культура2 красавіка 2005 г.Гэты год для Анжэлікі Агурбаш асаблівы. Сёлета яна адсвяткуе пятнаццацігоддзе сваёй творчай дзейнасці і, разам з тым, асабісты юбілей. Апошняе здарыцца ў Кіеве 17 мая - акурат у тыя дні, калі гэтая спявачка будзе рыхгавацца да яшчэ адной важнай падзеі свайго жыцця. Важнай, зрэшты, не толькі для яе, але і не раўнуючы для ўсёй Беларусі. Ёсць стэрэатып на прадмет пагардлівасці і няшчырасці ўсіх эстрадных зорак агулам. Мусіць, наша доўгая ды нязмушаная гутарка са сп.Анжэлікай, якая адбылася тыдзень таму ў шыкоўным нумары гатэля Мінск дзе яны з мужам зазвычай спыняюцца, завітваючы на Беларусь, можа гэты стэрэатып абвергнуць. Спявачка аказалася надзіва прыязнай і абаяльнай інтэрвюэнткай. 